  Туспуктэм: Руслан Нуриахметов Майя Бывальцева Выль ар азьын Удмуртилэн шоркараз ватсаса кык ульчаосын чебер тылъёсты ӝуатозы. Со сярысь Ижкарлэн тӧроез Дмитрий Чистяков Улосвылэн кивалтонъя центрлэн меӵак эфираз 12-тӥ коньывуонэ вераз. Выль ар иллюминациен Клубной ульчаез Новошестнадцатой ульчаысен Олег Кошевой нимо ульчаозь чебертозы. Отын 50 пала констуркциос лэсьтозы. Озьы ик выль ар тылъёсты Октыбрьлы 10 ар ульчалэн Удмуртской ульчаысен Вормонлы 40 ар ульчаозь люкетаз юнматозы. « Выль конструкциос синъёсты мальдытон понна гинэ уз луэ, со валтӥсь ужпум ке но, дыр, со ватсаса югдыт но. Туж потэ, кармы мед воштӥськоз, праздниклы мед чеберскоз шуыса » Дмитрий Чистяков, Ижкарлэн тӧроез Солэн кылъёсызъя, табере котькуд ар кык-куинь ульчаосты быръёзы, кытыны озьы ик выль ар тылъёс кылдозы. Администрациын карын улӥсьёслэсь кыӵе ульчаосты чебертон сярысь ӵектонъёссэс кутозы. Тегъёс: Ижкар Выльар умоятон Удмуртия  